Evankeliumi ja profetiat 1/2
Tervetuloa seuraamaan Löytöretki Jumalan Sanaan-ohjelmaa.
Nimeni on Rory Kaye. Olen opettanut Raamatusta, Jumalan Sanasta.
Jumalan Sana on henkilö, Jeesus.
Jeesuksen tuntemisesta on paljon oppimista.
Tässä jaksossa puhun siitä, kuinka kerromme muille ihmisille Hänestä.
Se on evankelioimista ja siihen kuuluu myös profetointi.
Sitä ennen rukoilen lyhyesti.
Uskon, että tämä jakso tulee olemaan hyvin vapauttava.
Herra kiitos Sanastasi, jonka kautta ilmaiset meille totuuden.
Jeesuksen nimessä, aamen!
Vuosia sitten tapasin erään miehen Bill Brightin. Se oli vuonna 1977.
Minut kutsuttiin oppimaan häneltä.
Hän oli perustamassa Kansan Raamattu Seuraa Suomeen -
yhdessä Kalevi Lehtisen kanssa.
Bill oli Campus Crusade for Christ järjestön, sekä -
"Global pastors networkin" isä.
Kysyin miksi evankeliointi kestää niin kauan?
Siihen aikaan oli noin miljardi kristittyä ihmistä.
Jos jokainen kertoisi yhdelle ihmiselle päivässä niin -
viikossa koko maailma olisi jo nyt evankelioitu.
Miksi niin ei ole tapahtunut? Hän ei osannut vastata, mutta -
kyselin sitä Jumalalta vuosia ja sain vastauksen: -
Jokaisesta ei ole evankelistaksi. Voimme kertoa Jumalasta, -
mutta voitelu siihen tulee Häneltä.
Hän antaa lahjan, jonka avulla voi jakaa tietämystä Jumalasta niin, -
että toiset ottavat sen vastaan.
Meidät kaikki on kutsuttu olemaan Hänen opetuslapsiaan.
Vastaamaan siihen, mikä toivo meissä asuu. On seurakuntia, -
joissa ihmisiä ajetaan evankelioimaan. Olen itsekin tehnyt niin.
Pyydän sitä anteeksi. Tein väärin. Herra on opettanut minua ja -
olen puhunut tästä varsinkin johtajain kokouksissa.
Evankelistat olkoon evankelistoja.
Heitä ei tule kuitenkaan taakoittaa likaa -
opetuksella, sielunhoidolla ja jälkiseurannalla.
Jumalaa miellyttää yhteistyö.
Todellinen evankelista rakastaa saarnata taidollisesti -
ja auttaa ihmisiä uskoontulossa. Älä pidättele heitä, vaan kannusta.
Sinä jolla on lahja toimia pastorina, opettajana, sielunhoitajana -
tai profetoit, voit auttaa häntä uusien uskovien kanssa.
Etsikää toinen toisenne ja toimikaa yhdessä.
Meidän kaikkien tehtävänä on olla opetuslapseuttajia.
Yksi istuttaa ja toinen kastelee. Kolmas kerää sadon.
Ottakaamme selvää mikä Jumalan tahto on ja olkaamme uskollisia.
Siitä seuraa vanhurskauden suuri sato. Jaak.3:18 sanoo: -
"Vanhurskauden hedelmä kylvetään rauhassa rauhan tekijöille."
Sen kautta saamme tuon suuren sadon.
Meidän tulee toimia samoin kuin Jeesus toimisi.
Hän on esimerkkimme ja mallimme rauhaan ja rakkauteen.
1 Piet.3:15 on hyvin vapauttava kirjoituksenkohta.
Jokainen voi soveltaa sitä.
Tuon Pietarin ensimmäisen kirjeen keskellä -
hän neuvoo miten vastata ihmisille kysyttäessä toivomme perustuksesta.
Toivomme perusta on ikuinen elämä. Kirkastusruumis jonka saamme.
Saamme tuntea Jumalan koko ikuisuutemme, kuolemankin jälkeen.
Jakeesta 14: "Vaan vaikka saisittekin kärsiä vanhurskauden tähden, -
olette kuitenkin autuaita.
Mutta älkää antako heidän pelkonsa peljättää itseänne..."
Joh. evankeliumissa sanotaan, että täydellinen rakkaus karkottaa pelon.
Rakkaudessa ei ole pelkoa.
Luen 1 Piet.3 jakeesta 15: -
"...vaan pyhittäkää Jeesus Kristus sydämissänne ja olkaa aina -
valmiit vastaamaan jokaiselle, joka teiltä kysyy sen toivon perustusta, -
joka teissä on, kuitenkin sävyisyydellä ja pelolla."
Tämä on perusta aivan kaikelle evankelioinnille.
Evankelioikaa sävyisyydellä ja kunnioittaen, ei pakottaen.
Ei olemalla ihmisten yläpuolella.
Vastaten ystävällisesti heidän kysymyksiinsä.
Katsotaan seuraavaa jaetta.
Jae 16: "...pitäen hyvän omantunnon."
Olemalla itse oikeassa suhteessa Jumalaan. Miksi?
"...että ne, jotka parjaavat teidän hyvää vaellustanne Kristuksessa -
joutuisivat häpeään siinä, mistä he teitä panettelevat."
Jumalan tahto on, että ihmiset häpeäisivät panetteluaan.
Hänen tahtonsa on puhdistaa meidät synneistämme ja olemaan vapaita.
Katsotaan 1 Joh. luku 2:14. Mitä se sanoo vapaudesta.
Jae 14: "Minä olen kirjoittanut teille isät, siitä, että olette -
oppineet tuntemaan hänet, joka alusta on ollut..."
Jumalan tahto on, että tulemme tuntemaan Hänet.
Tämä tuli aivan spontaanisti. Minäkään en aina muista kaikkea.
1 Joh. 4:11 "Rakkaani, jos Jumala on näin meitä rakastanut, -
niin mekin olemme velvolliset rakastamaan toinen toisiamme."
Jeesus sanoo, että ihmisten nähdessä keskinäisen rakkautemme, -
he tuntevat meidät Hänen opetuslapsiksensa.
Kun rakastamme toisiamme, se on oikea esimerkki evankelioimiseen.
Se antaa meille auktoriteetin kun olemme kuuliaisia Jumalalle.
Jae 12-13: "Jumalaa ei ole kukaan koskaan nähnyt. Jos me -
rakastamme toinen toisiamme, niin Jumala pysyy meissä -
ja hänen rakkautensa on tullut täydelliseksi meissä.
Siitä me tiedämme pysyvämme hänessä ja hänen pysyvän meissä, -
että hän on antanut meille Henkensä."
Jae 17: "Näin on rakkaus tullut täydelliseksi meissä, -
että meillä olisi turva tuomionpäivänä; sillä sellainen kuin hän on, -
sellaisia mekin olemme tässä maailmassa."
Jae 16 selittää tämän asian: -
"...me olemme tulleet tuntemaan hänet ja uskomme sen rakkauden, -
mikä Jumalalla on meihin. Jumala on rakkaus ja joka pysyy -
rakkaudessa, se pysyy Jumalassa ja Jumala pysyy hänessä."
1 Joh.4:18-19 " Pelkoa ei rakkaudessa ole, -
vaan täydellinen rakkaus karkoittaa pelon, sillä pelossa on rangaistusta; -
ja joka pelkää, se ei ole päässyt täydelliseksi rakkaudessa."
Rakastan tuota sanomaa! Puhutaanpa vielä evankelioinnista.
Miksi evankelistoja tarvitaan? He kertovat ihmisille ilosanomaa.
Tavalla, jolla toiset voivat ottaa sen vastaan.
Olen kirjoittanut kirjoja yhdessä Unkarilaisen ystäväni kanssa.
Hän asuu Budapestissa, mutta hänen äitinsä on Ruotsalainen -
ja isä Unkarilainen. Hänen nimensä on Peter Strand.
"100 keskustelun aloitusta - käytännön apua uskosi jakamiseen."
Siitä voi olla apua ihmisille, jotka haluaisivat jakaa toisille -
ilosanomaa, mutta eivät ole tienneet kuinka aloittaa.
Se on jo ilmaiseksi kotisivullani.
Kirjaa ei kirjoitettu ansiomielessä vaan varustamaan seurakuntaa.
Sivusto löytyy osoitteessa www.iaminfo.net
Olkoon se siunaukseksi ja avuksi.
Toinen kirja on samaan tarkoitukseen, nimeltään: -
"100 nimeä uskon jakamiseen." Kolmas kirja valmistuu piakkoin.
Kunhan saamme ne kaikki suomennetuiksi.
Siihen tarvitsemme apua.
Tuo kolmas kirja on nimeltään "100 päivämäärää uskon jakamiseen."
Esimerkiksi 9/11, sekä äitienpäivä ja isänpäivä.
Mitä Herra sanoo ihmisille, jotka ovat kutsutut evankelistoiksi?
"Jakakaa ilosanomaa, jotta koko Suomen kansa -
tulee kuulemaan sen mahdollisimman nopeasti." Aamen!
Ajatelkaamme kaikissa Suomen seurakunnissa niitä, -
jotka ovat hyviä evankelioinnissa ja iloitsevat siitä.
Voi kuvitella, että hän jakaa ilosano- maa kahdelle tai kolmelle päivässä.
Jos noin tuhat ihmistä seurakunnissa osaa evankelioida, -
voipa niitä ihmisiä olla enemmänkin
Mutta jos tuhat ihmistä jakaa ilosanomaa kolmelle päivässä -
silloin 3000 ihmistä kuulee tuon sanoman päivässä.
Viikon sisällä määrä on jo noin 20.000 evankelioitua.
Vuodessa jo miljoona ihmistä.
Neljässä vuodessa voisimme tavoittaa kaikki ei-uskovat Suomessa.
Kaikki tuon kolmen ihmisen tavoittamisen vuoksi päivässä.
Sen lisäksi meillä on kristilliset radio-ja TV kanavat.
On kirjallisuutta ja seurakunnissa kutsutaan ihmisiä tulemaan uskoon.
Jumalan mukaan, ilman evankelistoja työ ei tule tehtyä.
Tämän kaiken opin Tr. Brightilta vuosia sitten.
"Miksi maailma ei tunne ilosanomaa, vaikka uskovia on niin paljon?
Vastaus oli: "Koska niiden, jotka ovat kutsutut tulisi saarnata."
Raamatun mukaan heidät tulee lähettää.
Kehotan teitä pastorit ja seurakuntien johtajat, -
rohkaiskaa niitä joilla on evankelioimisen armolahja.
Auttakaamme heitä yhdessä seurakuntalaisten kanssa -
juuri uskoon tulleiden seurannassa ja opetuslapseuttamisessa.
Intiassa on 500.000 kylää ilman tietoa ilosanomasta.
Pyysimme Jumalalta viisautta kuinka saisimme koko Intian evankelioitua.
Tässä tulee nyt hiukan lukuja, mutta ole kärsivällinen.
Pyhä Henki alkoi puhua meille 2012.
Hän halusi nostaa evankelistojen armeijan tekemään työtään.
Antaen evankelistojen olla evankelistoja.
Neljä lähetyssaarnaajaamme murhattiin vuosina 2007-2008.
Surimme heitä kovasti. Lähdin Intiaan pastoreiden kokoukseen.
Piispa Marineni toimii Andhra Pradeshissa, -
keskellä eteläistä osaa Intiassa.
Puhuin siellä ja sain tiedon sanat.
Herra halusi nostaa tuhansia noiden neljän pastorin tilalle.
Vain kuusi ihmistä ilmoittautui.
Kerroin paastonneeni ja rukoilleeni ja Jumala haluaa heitä lisää.
Herra puhui minulle ainakin 2000:a.
Kun seuraavan kerran esitin kutsun, 4000 ihmistä ilmoittautui.
Mietin, tiesivätkö he millaista uhrausta se vaatisi?
He jättäisivät työnsä evankelioidakseen.
Heidät lähetettäisiin joka viikko eri kyliin jossa vastustettaisiin.
Kerroin heille vaaroista ja pyysin heitä rukoilemaan -
yhdessä perheidensä kanssa. Mitä tapahtui? 8000 ihmistä ilmoittautui.
Heistä 6000 työskentelee eri seurakunnissa.
2000 heistä toimivat evankelistoina ja lähetyssaarnaajina.
Meidän tulee varustaa jokaista heistä kovaäänisillä.
Siten he voivat puhua useammalle kuin vain muutamalle ihmiselle.
Intiassa on niin paljon ihmisiä, joiden tulee kuulla ilosanomaa.
Haluaisimme heidän käyttöönsä patterikäyttöiset megafonit.
Niiden käyttöikä on ainakin 10-15 vuotta.
10 vuodessa niiden kautta tavoitetaan ainakin miljoona ihmistä.
Miten se tapahtuu? Kehotamme heitä matkustamaan paikkoihin, jossa -
ilosanoma on vielä kuulematta. Noin 5-6 kylää viikossa.
Tällä hetkellä megafonia käyttää 200 evankelistaa.
Jos 200 evankelistaa menee 5 eri kylään viikon aikana, -
se tekee 1000 kylää viikossa. He työskentelevät 40 viikkoa vuodessa.
Monsuunin aikana ei voida matkustaa.
Silloin heillä on aikaa olla perheidensä seurassa ynnä muuta.
40 kertaa 1000 kylää viikossa. Se tekee 40.000 kylää vuodessa.
Herra antoi sanan tänä vuonna, että tulisi yhdistää eri työalueet.
Siten sama tulisi tapahtumaan koko Intiassa.
Uskon Jumalan näyttävän meille, että kun jatkamme samalla tavoin -
ja kutsumme toiset seurakunnat mukaan, -
joilla on enemmän työntekijöitä kuin meillä, -
voimme saavuttaa kaikki nuo kylät vuoteen 2021 mennessä!
Uskon, että tuo kaikki tapahtuu.
Kävin kouluttamassa johtajia viime vuonna.
Siellä oli 2000 etulinjan johtajaa ja 600 lähetys-saarnaajaa, -
jotka Piispa Marineni oli kouluttanut, eli 2600 johtajaa.
Liian monta koulutettavaksi heti. Jumala antoi minulle toimintaohjeet
Tapasin 110 ihmistä, johtajistoa.
Pyysin jokaista kouluttamaan 25 ihmistä seuraavalla viikolla.
Niin ollen 26.000 koulutettiin noin kymmenen päivän aikana.
Voisimme käyttää tuota samaa mallia myös Suomessa.
Paavalikin käytti sitä mallia.
2 Tim.2:2 "...usko se luotettaville miehille, jotka sitten ovat -
soveliaita muitakin opettamaan."
Kehotan seuraamaan siinä Jumalan Sanaa.
"Ja minkä olet kuullut minulta ja minkä monet ovat todistaneet, -
usko se luotettaville miehille, jotka sitten ovat -
soveliaita muitakin opettamaan."
Voidaanko koko Suomi tavoittaa evankelioinnin kautta?
Aivan varmasti! Mutta kaikki eivät ole evankelistoja.
Joten kannusta niitä, jotka ovat. Olkaamme me muut opetuslapsia
Kehittäkäämme itsetuntoamme joka alueella yhteiskunnassa.
Keskinäisestä rakkaudestamme ihmiset tunnistavat opetuslapset.
Kun he kysyvät meiltä mikä toivomme on, vastatkaamme viisaasti.
Seuraavaksi puhumme profetioista, sekä Hengen lahjoista.
Tehokkain evankeliointi ei ole vain sanoja, vaan kuten Paavali sanoo -
ettei vain sanoilla vaan ilosanoman voimalla.
1 Kor. 12:1 Paavali sanoo hengen lahjoista, ettei hän tahdo -
veljien olevan tietämättömiä Hengen lahjoista. Luetaan siitä.
"Mutta mitä hengellisiin lahjoihin tulee, -
niin en tahdo, veljet, pitää teitä niistä tietämättöminä."
Jakeesta 4 "Armolahjat ovat moninaiset, mutta Henki on sama;
ja seurakuntavirat ovat moninaiset, mutta Herra on sama;
ja voimavaikutukset ovat moninaiset, mutta Jumala, -
joka kaikki kaikissa vaikuttaa, on sama."
Puhutaanpa Hengen lahjoista, sekä missä kaikessa Hän meitä käyttää.
Missä paikoissa meitä voidaan käyttää valtakunnan hyväksi.
Emme ehdi käydä kaikkia läpi, mutta jatkamme seuraavassa ohjelmassa.
Jae 7: "Mutta kullekin annetaan Hengen ilmoitus yhteiseksi hyväksi.
Annetaan siis yhteiseksi hyväksi.
Pyhä Hengen lahjoja ei anneta vain jonkun ihmisen omaan käyttöön.
Ne on annettu rakentamaan koko Kristuksen ruumista, seurakuntaa.
Puhuimme siitä viime jaksossa. Me olemme seurakunta, opetuslapset.
Jae 8: "Niinpä saa Hengen kautta toinen viisauden sanat..."
Miten viisauden lahjan kanssa voi kasvaa? Me pyydämme sitä.
Jaak.1:5 puhuu siitä. Pyydä viisautta epäilemättä ja saat sitä.
Hyvin yksinkertaista, ano ja luota, vaikka et saisi vastausta heti.
Et välttämättä kuule Jumalan ääntä, Pyhä Henki kirjoittaa sydämellesi.
Joskus taas mieleesi nousee ajatus, tai kirjoituksenkohta puhuttelee.
Joskus pieni lapsi sanoo jotakin ja tunnistat sen Jumalan puheeksi.
1. Kor. 12:8 "Niinpä saa Hengen kautta toinen viisauden sanat, -
toinen tiedon sanat saman Hengen vaikutuksesta;
Seuraavassa ohjelmassa annan esimerkkejä näistä eri lahjoista.
Pari vuotta sitten ohjelmassa käsiteltiin Hengen lahjoja.
Haluan mennä hiukan syvemmälle Hengen lahjoihin evankelioinnissa.
Jae 9: "toinen saa uskon samassa Hengessä, toinen taas -
terveeksitekemisen lahjat siinä yhdessä Hengessä;
toinen lahjan tehdä voimallisia tekoja; toinen profetoimisen lahjan,
toinen lahjan arvostella henkiä; toinen eri kielillä puhumisen lahjan,
toinen taas lahjan selittää kieliä.
Mutta kaiken tämän vaikuttaa yksi ja sama Henki,
jakaen kullekin erikseen, niinkuin tahtoo."
Minulla on lahja toimia kaikilla näillä alueilla, myös sinä voit.
Jumala haluaa meidän erityisesti tavoittelevan rakkautta.
1 Kor. luku 13 kertoo rakkaudesta.
Luen jakeista 4-8: -
"Rakkaus on pitkämielinen, rakkaus on lempeä, rakkaus ei kadehdi, -
ei kerskaa, ei pöyhkeile, ei käyttäydy sopimattomasti, -
ei etsi omaansa, ei katkeroidu. ei muistele kärsimäänsä pahaa...
Siis rakkaus ei toimi näin. Me olemme inhimillisiä olentoja.
Siksi meidän tulee täyttyä hengellä ja olla yhteydessä Jumalaan.
Luketaan Kor. 14 jae 1:
"Tavoitelkaa rakkautta ja pyrkikää saamaan hengellisiä lahjoja, -
mutta varsinkin profetoimisen lahjaa."
Tämä koskee erityisesti evankeliointia sillä Kor. 14:1 sanoo: -
"...mutta varsinkin profetoimisen lahjaa."
"Tavoitelkaa rakkautta ja pyrkikää saamaan hengellisiä lahjoja, -
mutta varsinkin profetoimisen lahjaa."
1 Kor.14:3 "Mutta profetoiva puhuu ihmisille rakennukseksi ja -
kehoitukseksi ja lohdutukseksi."
Vielä kaksi jaetta tästä.
Rakastan tätä.
1. Kor 14:15 "Kuinka siis on? Minun on rukoiltava hengelläni, -
mutta minun on rukoiltava myöskin ymmärrykselläni;
minun on veisattava kiitosta hengelläni, -
mutta minun on veisattava myöskin ymmärrykselläni."
"Sillä jos ylistät Jumalaa hengessä, kuinka oppimattoman paikalla istuva
saattaa sanoa "amen" sinun kiitokseesi?
Eihän hän ymmärrä, mitä sanot.
Sinä kyllä kiität hyvin, mutta toinen ei siitä rakennu.
Kor. 14:19: ...seurakunnassa tahdon mieluummin puhua -
viisi sanaa ymmärrykselläni opettaakseni toisiakin,
kuin kymmenentuhatta sanaa kielillä."
Minullakin on kielet, mutta seura- kunnassa rakentakaamme muita.
Mitä tapahtuu kun profetoimme ja ei-uskova kuulee sen? Jae 24: -
"...jos kaikki profetoisivat ja joku uskosta ja opetuksesta -
osaton tulisi sisään, niin kaikki -
paljastaisivat hänet ja kaikki langettaisivat hänestä tuomion, -
hänen sydämensä salaisuudet tulisivat ilmi..."
Emme me häntä tuomitsisi, mutta hän tuntisi itse huonommuutta.
"...hänen sydämensä salaisuudet tulisivat ilmi ja niin hän -
kasvoilleen langeten rukoilisi Jumalaa ja julistaisi, -
että Jumala totisesti on teissä." Suomessa tarvitsemme tätä.
Että ihmiset sanoisivat Jumalan olevan meissä.
Olin opettamassa koululla Idahossa. Siellä oli hyvin ylpeä urheilija, -
jolla oli ollut suhde monen tytön kanssa tuossa luokassa.
Hän oli niin hyvin ylpeä ja ylimielinen, että sanoi opetustani roskaksi.
Pyhä Henki ei halunnut, että siitä tulisi kinastelua.
Sain tiedon sanoina Jumalalta nimen toisensa jälkeen noista -
tytöistä, joiden kanssa miehellä oli ollut intiimi suhde.
"Sinä ja kaikki täällä tietävät, että tuo tuli suoraan Jumalalta.
Olet tehnyt syntiä heidän kanssaan. On aika teidän tehdä parannusta."
Koko luokka polvistui ja tuossa koulussa alkoi herätys.
En halua paljastaa ihmisiä, eikä Jumalakaan, -
mutta vihollisen työt tulee ilmaista ja paljastaa.
Joskus se tulee pelastukseksi.
Toisen kerran olin Amsterdamissa 80-luvun lopussa.
Siellä menimme myös vaimoni kanssa naimisiin.
Ohjasin uskoon miehen, joka oli Helvetin Enkeleiden varainhoitaja.
Järjestön johtaja suuttui siitä, koska mies ei enää halunnut -
juhlia heidän kanssaan. Johtaja tuli etsimään minua veitsen kanssa.
Sanoin, etten halunnut tapella.
"Olen rukoillut puolestasi ja Jumala rakastaa sinuakin."
"En minä usko mihinkään Jumalaan, tai rakkauksiin. Tule kaljalle!"
Menimme baariin, vaikka en halunnut juoda ja hän tiesi sen.
Join vettä tai muuta ja aloimme jutella ihan ystävällisesti.
Muutama kuukausi sen jälkeen olin matkalla Kreikkaan ja -
Itä-Eurooppaan, jossa kohtasin tulevan vaimoni, -
sain Jumalalta profetian miehestä. Kerroin mitä Jumala oli sanonut.
Auto ajaisi hänen päälleen ja hän menettäisi henkensä.
Jos hän kääntyisi ja pyytäisi suojelusta Jumalalta, hän säästyisi.
"Olen Gabrielin poika (heidän teologiansa) enkä tarvitse Jeesusta!"
Hän kertoi profetiani kaikille. Kaksi viikkoa myöhemmin hän kuoli.
Palattuani monet heistä halusivat kuulla opetustani.
Kerron lisää tapauksia seuraavassa jaksossa. Rukoilemme vielä.
Herra, kiitos että Sinun avullasi löydämme oman kutsumuksemme.
Olisimme valmiit vastaamaan kysymyksiin uskosta ystävällisyydellä.
Anna evankelistojen olla evankelistoja Jeesuksen nimessä, aamen!
Jumalan siunausta sinulle!
TV7 vie sanomaa Jeesuksesta tuhansiin koteihin.
Suomessa, Ruotsissa ja Virossa ja ympäri maailmaa.
TV on voimakas väline korjaamaan sielujen satoa.
Jos ohjelma on koskettanut sinua voit olla mukana tukemassa.
Soita ruudussa näkyvään numeroon ja lahjoita tälle työlle.
Kannustan sinua tekemään niin. Minä uskon TV7:n työhön.
Tule sinäkin mukaan yhteistyöhön. Siunausta sinulle!
Suomennos: Hilkka Sepponen.